CELEX: 62009TN0049
Language: et
Date: 2009-01-30 00:00:00
Title: Kohtuasi T-49/09: 30. jaanuaril 2009 esitatud hagi – Evropaïki Dynamiki versus komisjon

18.4.2009   
            
            
               ET
            
            
               Euroopa Liidu Teataja
            
            
               C 90/29
            
         30. jaanuaril 2009 esitatud hagi – Evropaïki Dynamiki versus komisjon
   (Kohtuasi T-49/09)
   2009/C 90/45
   Kohtumenetluse keel: inglise
   
      Pooled
   
   
      Hageja: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid N. Korogiannakis ja P. Katsimani)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               Tühistada komisjoni otsus lükata tagasi hageja pakkumus, mis esitati avatud hankemenetluses REGIO-A4-2008-01 „Regionaalpoliitika peadirektoraadi infosüsteemide hooldus ja arendamine” (1), millest teatati hagejale kirjalikult 21. novembril 2008, ning kõik sellega seotud otsused, nende hulgas otsus sõlmida leping eduka pakkujaga;
            
         
               —
            
            
               mõista komisjonilt hageja kasuks välja hüvitis kahju eest, mis ta kõnealuse hankemenetluse tõttu kandis, summas 4 520 845,95 eurot;
            
         
               —
            
            
               mõista komisjonilt välja hageja kohtukulud ja muud käesoleva hagiga seotud kulud ka juhul, kui hagi jäetakse rahuldamata.
            
         
      Väited ja peamised argumendid
   
   Käesoleva hagiga palub hageja tühistada kostja otsus lükata tagasi tema pakkumus, mis esitati avatud hankemenetluses REGIO-A4-2008-01 „Regionaalpoliitika peadirektoraadi infosüsteemide hooldus ja arendamine”, ning sõlmida leping eduka pakkujaga. Hageja nõuab lisaks hüvitist hankemenetluse tõttu väidetavalt kantud kahju eest.
   Oma hagi toetuseks esitab hageja neli väidet.
   Esiteks väidab ta, et komisjon rikkus võrdse kohtlemise põhimõtet, kui kehtestas a posteriori kriteeriumid, millest pakkujad ei teadnud, ning kasutades diskrimineerivat hindamisvalemit.
   Teiseks väidab hageja, et hindamiskomitee ei põhjendanud oma otsust piisavalt.
   Kolmandaks väidab hageja, et komisjon ei järginud põhilisi menetlusreegleid, kui lõi täiendava hindamiskomitee.
   Neljandaks väidab hageja, et kostja hinnang hageja esitatud pakkumusele tugines alusetutel järeldustel ja oletustel, mistõttu tegi kostja tõsiseid ja ilmseid hindamisvigu ja kuritarvitas oma võimu.
   
      (1)  ELT 2008/S 117-155067.